**Izziņa par atzinumos sniegtajiem iebildumiem**

|  |
| --- |
| **“Grozījumiem Ministru kabineta 2014. gada 26. augusta noteikumos Nr. 508 “Kārtība, kādā veidojams, finansējams un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos””** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|   |   |   |   |   |   |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |   |
| Saskaņošanas dalībnieki |   |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 28.09.2018. vēstulē Nr.1-9.1/1134 izteiktie iebildumi; ņemti vērā arī Tieslietu ministrijas 03.04.2019. e-pastā sniegtie priekšlikumi saistībā ar Aizsardzības ministrijas 28.03.2019. vēstuli Nr. MV-N/780. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  1. | **1. izteikt 8. punktu šādā redakcijā: “**8. Starptautiskās operācijas rajonā reprezentācijas pasākumiem paredzēto līdzekļu apmērs (vienai starptautiskajai operācijai) nepārsniedz 800 *euro*, ko atkarībā no misijā iesaistītā kontingenta personu skaita palielina par pieciem *euro* uz katru profesionālā dienesta karavīru un zemessargu.” | **Tieslietu ministrija**1. Projektu paredzēts izdot saskaņā ar likuma "Latvijas Nacionālo bruņoto spēku piedalīšanās starptautiskajās operācijās" 6. pantu. Proti, Ministru kabinets nosaka kārtību, kādā veidojams, finansējams un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos. Tādējādi Ministru kabinets var noteikt arī kārtību, kādā finansējams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos.Jēdziens "kārtība" norāda uz Ministru kabineta noteikumu procesuālo raksturu, proti, noteiktas procedūras (norises īstenošanas veida, darbības organizācijas) izstrādāšanu. Vispārīgi ar to saprotama pieļaujamība noteikt iesniedzamo dokumentu veidus, to izvērtēšanas procesu, dažādus procesuāla rakstura termiņus un tamlīdzīga rakstura jautājumus (sk., piemēram, Satversmes tiesas 2013. gada 27. jūnija sprieduma lietā Nr. 2012-22-0103 18. punktu, Satversmes tiesas 2016. gada 2. marta sprieduma lietā Nr. 2015-11-03 23.3. punktu). Atlīdzības vai finansējuma noteikšanas kārtība normatīvajos aktos tiek nošķirta no apmēra (sal. sk., piemēram, Valsts un pašvaldību institūciju amatpersonu un darbinieku atlīdzības likuma 7.1 panta pirmo daļu).Neskatoties uz to, ka Ministru kabineta 2014. gada 26. augusta noteikumu Nr. 508 "Kārtība, kādā veidojams, finansējams un sagatavojams Latvijas Nacionālo bruņoto spēku kontingents, kas piedalās starptautiskajās operācijās un ātrās reaģēšanas spēkos" 8. punktā ir noteikts līdzīgs regulējums, lūdzam izvērtēt projekta 1. punkta atbilstību pilnvarojuma apjomam un tā nepieciešamību.Reprezentācijas izdevumu detalizēts regulējums ārējos normatīvajos aktos kopumā nav raksturīgs valsts pārvaldei (*Heinola S. Kur reglamentēti budžeta iestāžu reprezentācijas izdevumi? 21.05.2014.,* [*https://ifinanses.lv*](https://ifinanses.lv/raksti/gramatvediba/gramatvediba/kur-reglamenteti-budzeta-iestazu-reprezentacijas-izdevumi/5919)). Kā liecina projekta anotācijā iekļautais pamatojums, tad precīza reprezentācijas pasākumiem paredzēto līdzekļu apmēru noteikšana agrāk vai vēlāk rada nepieciešamību grozīt normatīvo aktu. Līdz ar to nepieciešams izvērtēt, kāpēc šajā gadījumā ir nepieciešams ārējā normatīvajā aktā regulēt projekta 1. punktā paredzēto jautājumu.Ievērojot minēto, lūdzam precizēt projektu vai ietvert attiecīgu skaidrojumu projekta anotācijā. | **Daļēji ņemts vērā.**Ņemot vērā, ka valsts iestādei piešķirtie valsts budžeta līdzekļi izlietojami paredzētajiem mērķiem, izslēdzot jebkāda veida izšķērdēšanu vai neatbilstošu izlietojumu, Aizsardzības ministrija veic visu iespējamo, lai nodrošinātu līdzekļu plūsmas maksimālu caurredzamību, tai skaitā arī attiecībā uz starptautiskās operācijas rajonā reprezentācijas pasākumu īstenošanai piešķirtajiem finanšu līdzekļiem. Valsts kancelejas Juridiskā departamenta 2013. gada 25. janvāra atzinumā par grozījumiem Ministru kabineta 2009. gada 17. februāra noteikumos Nr. 166 “Kārtība, kādā veidojamas, finansējamas un sagatavojamas Latvijas Nacionālo bruņoto spēku vienības, kas piedalās starptautiskajās operācijās un ātrās reaģēšanas spēkos”, kuri vēlāk tika aizstāti ar MK noteikumiem Nr. 508, tika īpaši pasvītrota nepieciešamība noteikt MK noteikumos Nr. 166 finansēšanas nianses (t. sk. arī nepieciešamo līdzekļu maksimālo apmēru), tādējādi nodrošinot skaidru un pārskatāmu finanšu līdzekļu plūsmas kontroli starptautisko operāciju nodrošināšanā.Arī šobrīd Aizsardzības ministrijas ieskatā ir būtiski MK noteikumu līmenī noteikt maksimālo reprezentācijas pasākumiem paredzēto finansējuma apmēru un detalizēti atrunāt amatpersonu kompetenci rīcībai ar tiem.**Anotācija ir papildināta un precizēta**. | **1. Aizstāt 8. punktā vārdu un skaitli "ir 143" ar vārdu un skaitli "nepārsniedz 800".****Anotācijas I sadaļas otrais punkts papildināts ar šādiem vārdiem:** **“Ievērojot, ka valsts iestādei piešķirtie valsts budžeta līdzekļi izlietojami paredzētajiem mērķiem, izslēdzot jebkāda veida izšķērdēšanu vai neatbilstošu izlietojumu, svarīgi ir nodrošināt līdzekļu plūsmas maksimālu caurredzamību, tai skaitā arī attiecībā uz starptautiskās operācijas rajonā reprezentācijas pasākumu īstenošanai piešķirtajiem finanšu līdzekļiem. Tādējādi ir nepieciešams Ministru kabineta noteikumu līmenī noteikt maksimālo reprezentācijas pasākumiem paredzēto finansējuma apmēru.”** |
| 2. | 2. Papildināt 10. punktu aiz vārda „komandieris” ar vārdu „vai viņa pilnvarota persona”; 3. Izteikt 11. punktu šādā redakcijā:,,11. Starptautiskās operācijas rajonā reprezentācijas pasākumiem un speciālo, drošības un kaujas atbalsta uzdevumu veikšanai paredzētos līdzekļus izsniedz kontingenta komandierim vai Nacionālo bruņoto spēku komandiera vai viņa pilnvarotas personas apstiprinātai amatpersonai.”. | **Tieslietu ministrija**Projekta 2. un 3. punkts paredz attiecīgo personu kompetences detalizētu regulējumu. Ārējos normatīvajos aktos sastopamas dažādas pieejas, kā tiek noteikts institūcijas vai amatpersonas kompetences apjoms (piemēram, norāda tikai institūciju, norāda institūcijas vadītāju, retāk regulē arī institūcijas vadītāja norīkotu ("pilnvarotu") personu kompetenci). Jebkurā gadījumā, ja ārējā normatīvajā aktā tiek paredzēta konkrētu amatpersonu vai darbinieku kompetence, tam nepieciešams īpašs pamatojums.Pirmkārt, tendence veidot ļoti detalizētu regulējumu nav atbalstāma, jo tā piemērošanā neizbēgami atklājas neapzināti robi. Normatīvajam aktam jābūt iespējami vispārīgam. Otrkārt, ārējos normatīvos aktus neizstrādā, ja attiecīgo jautājumu iespējams atrisināt ar iekšējo normatīvo aktu, rīkojumu vai citu individuālu tiesību aktu (*Informatīvais ziņojums "Faktiskā situācija un risinājumi normatīvo aktu skaita samazināšanai", 2018., 6.–7. lpp.* ). Līdz ar to lūdzam projekta anotācijā norādīt pamatojumu, kāpēc projekta 2. un 3. punktā paredzēto regulējumu ir nepieciešams noteikt tieši ārējā normatīvajā aktā. | **Daļēji ņemts vērā.**Ar grozījumiem tiek paplašināts to personu loks, kas apstiprina izdevumu mērķus un tāmi, jo šobrīd šādu tāmi un mērķus ir tiesīgs apstiprināt tikai un vienīgi NBS komandieris, proti – ārējais normatīvais akts skaidri nosaka ierobežojumu attiecībā uz tāmes un mērķu apstiprināšanas amatpersonu. Saskaņā ar Nacionālo bruņoto spēku 13. panta pirmo daļu Nacionālo bruņoto spēku komandieris ir valsts augstākā militārā amatpersona. Grozījumi ir nepieciešami, lai atvieglotu valsts augstākās militārās amatpersonas slodzi, jo ir acīmredzams, ka, piemēram, reprezentācijas tāmes apstiprināšana nav prioritārs NBS komandiera pienākums vai uzdevums.Starptautiskās operācijas rajonā, ņemot vērā veicamo pienākumu dinamiku un karavīru (konkrēti, kontingenta komandiera kā līdzekļu saņēmēja) faktiskās uzturēšanās vietas nepastāvību, praksē pierādījies, ka līdzekļu atbilstošas un savlaicīgas saņemšanas un izlietošanas uzraudzībai, izsekojamībai un caurredzamībai nepieciešams šāds detalizēts regulējums.Tādā veidā tiek izslēgta varbūtība, ka līdzekļi nav pieejami kontingentam apstākļos, kad, piemēram, kontingenta komandieris ir uzdevumā un tā specifikas dēļ nevar līdzekļus saņemt.  | 2. Papildināt 10. punktu aiz vārda “komandieris” ar vārdiem “vai viņa **noteikta amatpersona**”.3. **Svītrot** Ministru kabineta noteikumu 11. punktu (šī noteikumu projekta 3. punkts).**Anotācijas I sadaļas otrais punkts papildināts ar šādiem vārdiem:** “Saskaņā ar Nacionālo bruņoto spēku likuma 13. panta pirmo daļu NBS komandieris ir valsts augstākā militārā amatpersona. Grozījumi ir nepieciešami, lai atvieglotu valsts augstākās militārās amatpersonas slodzi un šādu tāmju apstiprināšanas procedūru. Plānots, ka šāda noteikta amatpersona būs NBS Apvienotā štāba priekšnieks (NBS komandiera vietnieks) vai attiecīgi viņa vietnieki. Atbilstoši Nacionālo bruņoto spēku 14. panta otrās daļas 2. punktam NBS komandieris nodrošina Nacionālo bruņoto spēku nepārtrauktu vadību, uzdevumu plānošanu un to izpildes kontroli, tādējādi NBS komandiera atbildības apjoms netiks samazināts un tiks nodrošināta nepieciešamā līdzekļu izlietojuma kontrole.Ar noteikumu projektu tiks svītrots 11. punkts, jo attiecīgo jautājumu ir iespējams risināt, izmantojot iekšējos normatīvos aktus un rīkojuma dokumentus. Tāpēc šāds regulējums ārējā normatīvajā aktā nav nepieciešams. Turklāt Ministru kabineta 2014. gada 26. augusta noteikumi Nr. 508 regulē Latvijas NBS kontingenta, kas piedalās starptautiskajās operācijās un ātrās reaģēšanas spēkos, finansēšanas kārtību, nevis attiecīgo budžeta līdzekļu izmantošanas kārtību.” |
|  | Vienlaikus aicinām izvērtēt termina "pilnvarota persona" un "apstiprināta amatpersona" lietojumu projektā. Pilnvarojuma attiecības vispārpieņemtajā civiltiesiskajā nozīmē bruņotajos spēkos pamatā nepastāv; uzdevumus nosaka, izmantojot rīkojumus vai pavēles. Savukārt projekta 3. punktā lietotās vārdkopas "Nacionālo bruņoto spēku komandiera vai viņa pilnvarotas personas apstiprināta amatpersona" nozīme nav saprotama (piemēram, ar ko atšķiras "pilnvarota" un "apstiprināta" persona vai amatpersona). | **Ņemts vērā.****3. punkts svītrots.****Anotācija ir papildināta un precizēta**. |

|  |  |
| --- | --- |
| Atbildīgā amatpersona |    |
|   | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |  |
| --- | --- |
| Sindija Liepiņa |   |
| (par projektu atbildīgās amatpersonas vārds un uzvārds) |   |
| Aizsardzības ministrijas Krīzes vadības departamenta Operacionālās plānošanas nodaļas vecākā referente  |   |
| (amats) |   |
| 6733 5153  |   |
| (tālruņa un faksa numurs) |   |
| sindija.liepina@mod.gov.lv  |   |
| (e-pasta adrese) |   |